МОТИВИ КЪМ ПРОЕКТ ЗА ИЗМЕНЕНИЕ НА ПРАВИЛНИКА ЗА РЕДА ЗА ПРЕДОСТАВЯНЕ НА ЕДНОКРАТНИ БЕЗВЪЗМЕЗДНИ ФИНАНСОВИ ПОМОЩИ В ПОЛЗА НА ФИЗИЧЕСКИ ЛИЦА

Причини, които налагат приемането на предложения Проект.
С решение по т.1 от дневния ред на проведеното на 19.11.2019 г. заседание, отразено в Протокол №2, Общински съвет – Бургас  прие Правилник за организацията и дейността на общинския съвет, неговите комисии и взаимодействието му с общинската администрация на Община Бургас (Правилник). С разпоредбата на чл.23, ал.3, т.7 и т.8  от Правилника се създадоха Постоянна комисия по здравеопазване и Постоянна комисия по социални дейности. В предходния Правилник за организация и дейността на Общински съвет и взаимодействието му с общинската администрация на Община Бургас (мандат 2015-2019 г.), посочените комисии са съществували като една комисия с наименование Постоянна комисия по здравеопазване и социални дейности.  
На заседанието, проведено на 24.06.2014 г., отразено в Протокол №37, с решение по т.6 от дневния ред Общински съвет – Бургас е приел Правилник за реда за предоставяне на еднократни безвъзмездни финансови помощи в полза на физически лица. В цитирания Правилник е посочено, че исканията за отпускане на еднократна финансова помощ се разглеждат от Постоянната комисия по здравеопазване и социални дейности към Общински съвет - Бургас.
С оглед коригиране наименованието на Постоянна комисия по социални дейности в  Правилника за реда за предоставяне на еднократни безвъзмездни финансови помощи в полза на физически лица се налага предлаганото изменение.

Цели, които се поставят с предложения Проект и очаквани резултати. 
Целта, която се поставя с предлаганите промени е синхронизиране на настоящия правилник с Правилника за организацията и дейността на общинския съвет, неговите комисии и взаимодействието му с общинската администрация на Община Бургас.
От прилагането на изменението на Правилника за реда за предоставяне на еднократни безвъзмездни финансови помощи в полза на физически лица се очаква да се подобри работата на съвета и неговите комисии.

Финансови и други средства, необходими за прилагане на новата уредба.
За прилагане на новата уредба не са необходими финансови средства.
 
Анализ за съответствие с правото на Европейския съюз.
Настоящите изменения на Правилника за реда за предоставяне на еднократни безвъзмездни финансови помощи в полза на физически лица са в пълно съответствие с европейското  законодателство, спазвайки в пълнота разпоредбите и целите на националното и местно законодателство.

